VILNIAUS RAJONO SAVIVALDYBĖS TARYBA

SPRENDIMAS

DĖL TURTO PERDAVIMO VILNIAUS R. PAGIRIŲ MENO MOKYKLAI

2024 m. d. Nr. T3-

Vilnius

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktu ir 12 straipsnio 1, 2 ir 4 dalimis bei atsižvelgdama į Vilniaus r. Pagirių gimnazijos nematerialiojo, ilgalaikio ir trumpalaikio materialiojo turto pripažinimo nereikalingu arba netinkamu (negalimu) naudoti komisijos 2023 m. rugsėjo 20 d. protokolą Nr. 3, Vilniaus r. Pagirių gimnazijos direktoriaus 2023 m. rugsėjo 20 d. įsakymą Nr. V-239 „Dėl gimnazijos nekilnojamojo materialiojo turto pripažinimo nereikalingu arba netinkamu (negalimu) naudoti“, Vilniaus r. Pagirių gimnazijos 2024 m. sausio 15 d. raštą Nr. R(4)-010 „Dėl ilgalaikio materialiojo turto tolesnio panaudojimo arba perdavimo“ ir Vilniaus r. Pagirių meno mokyklos 2024 m. kovo 1 d. raštą Nr. A70-186 „Dėl patalpų perdavimo“, Vilniaus rajono savivaldybės taryba n u s p r e n d ž i a:

1. Perduoti Vilniaus rajono savivaldybei nuosavybės teise priklausantį ir šiuo metu Vilniaus r. Pagirių gimnazijos (kodas 191316692) patikėjimo teise valdomą ilgalaikį turtą: pastatą – mokyklą (unikalus Nr. 4400-0243-3072, pažymėtas plane 1C1p, bendras plotas – 185,07 kv. m), kurio įsigijimo vertė – 46,34 Eur, nusidėvėjimas – 46,34 Eur, likutinė vertė – 0,00 Eur, pastatą – ūkio pastatą (unikalus Nr. 4400-0409-4188, pažymėtas plane 2I1p, užstatytas plotas – 38,00 kv. m), kurio įsigijimo vertė – 2,12 Eur, nusidėvėjimas – 2,12 Eur, likutinė vertė – 0,00 Eur, esančius Vilniaus r., Pagirių sen., Baltosios Vokės k., Parko g. 5, biudžetinei įstaigai Vilniaus r. Pagirių meno mokyklai (kodas 302428853) valdyti, naudoti ir disponuoti juo patikėjimo teise (nuostatuose numatytai veiklai vykdyti) ir apskaičiuoti jį įstaigos balanse.

2. Pavesti Vilniaus r. Pagirių gimnazijos direktoriui perduoti Vilniaus r. Pagirių meno mokyklai šio sprendimo 1 punkte nurodytą turtą pagal perdavimo–priėmimo aktą.

3. Įpareigoti Vilniaus r. Pagirių meno mokyklos direktorių per 3 darbo dienas po turto perdavimo–priėmimo akto pasirašymo dienos pateikti užsakymą Registrų centrui įregistruoti patikėjimo teisę į perimtą nekilnojamąjį turtą.

Savivaldybės meras	Robert Duchnevič

Konrad Michalkevič, tel. +37052532319, el. p. konrad.michalkevic@vrsa.lt